REPUBLIKA HRVATSKA

SPLITSKO DALMATINSKA ŽUPANIJA

OSNOVNA ŠKOLA PRIMORSKI DOLAC

Vržine 185, 21227 Primorski Dolac

Tel: 021/899 - 129

Fax: 021/899 - 129

e-mail: ured@os-primorski-dolac.skole.hr

KLASA:053-01/23-01/12  
URBROJ: 2134-2-23-01  
Primorski Dolac, 4. srpanj 2023.

Na temelju Pravilnika o postupku zapošljavanja te procjeni i vrednovanju kandidata za zapošljavanje u OŠ Primorski Dolac (u daljnjem tekstu: Pravilnik) kojim se svim kandidatima za zapošljavanje osigurava jednaka dostupnost javnim službama pod jednakim uvjetima te vrednovanje kandidata prijavljenih na natječaj u OŠ Primorski Dolac, a vezano uz raspisani natječaj za zasnivanje radnog odnosa na radnom mjestu domara/ložača/školskog majstora na neodređeno puno radno vrijeme, u skladu s Odlukom o imenovanju posebnog Povjerenstva za procjenu i vrednovanje kandidata za zapošljavanje (u daljnjem tekstu: Povjerenstvo), Povjerenstvo upućuje

**POZIV NA TESTIRANJE**

Kandidati/kandidatkinje koji/koje su podnijeli/podnijele pravodobne i potpune prijave na natječaj te ispunjavaju formalne uvjete natječaja, objavljenog 20. lipnja 2023. godine na web stranicama i oglasnim pločama Osnovne škole Primorski Dolac <http://www.os-primorski-dolac.skole.hr/> i Hrvatskog zavoda za zapošljavanje, za zapošljavanje na radnom mjestu domara/ložača/školskog majstora na neodređeno puno radno vrijeme**:**

|  |  |
| --- | --- |
| Redni broj | Inicijali imena i prezimena kandidata |
| 1. | B.G. |
| 2. | M.DŽ. |
| 3. | Ž.DŽ. |

**pozivaju se na testiranje koje će se održati u Osnovnoj školi Primorski Dolac na adresi: Vržine 185, 21227 Primorski Dolac u knjižnici škole dana**

**10. srpnja 2023. godine s početkom u 09:00 sati**

- 09:00 sati - Dolazak i utvrđivanje popisa kandidata/kinja

- 09:15 sati - Pisana provjera

- 11:00 sati – Intervju

Kandidat/kinja koji/a ne pristupi testiranju u navedenom vremenu ili pristupi nakon vremena određenog za početak testiranja, više se ne smatra kandidatom/kinjom u postupku.

**Pravila testiranja**

**Sukladno odredbama Pravilnika provest će se provjera znanja i sposobnosti kandidata.**

**Provjera se sastoji od dva dijela, pisane provjere kandidata (testiranje) i razgovora (intervjua) kandidata s Povjerenstvom.**

**Odlukom Povjerenstva kandidati su obvezni pristupiti provjeri znanja i sposobnosti putem pisanog testiranja.**

Testiranju mogu pristupiti samo kandidati/kinje koji/e ispunjavaju formalne uvjete propisane natječajem.

Kandidat koji ne pristupi testiranju više se ne smatra kandidatom u postupku.

Kandidat je dužan ponijeti sa sobom osobnu iskaznicu ili drugu identifikacijsku javnu ispravu na temelju koje se utvrđuje identitet kandidata prije testiranja.

Kandidat/kinja koji/koja ne dokaže identitet te osobe za koje se utvrdi da nisu podnijele pravodobnu i potpunu prijavu kao i osobe koje ne ispunjavaju formalne uvjete propisane natječajem neće moći pristupiti testiranju.

Nakon utvrđivanja identiteta kandidata Povjerenstvo će uručiti test.

Po zaprimanju testa kandidat je dužan upisati ime i prezime na označenom mjestu u testu.

Test se piše isključivo kemijskom olovkom, a sadrži:

**- deset (10) pitanja iz područja provjere koji su navedeni na WEB stranici škole.**

Predviđeno vrijeme testiranja je 45 minuta.

Za vrijeme provedbe testiranja **nije dopušteno:**

- koristiti se bilo kakvom literaturom, odnosno bilješkama;

- koristiti mobitel ili druga komunikacijska sredstva;

- napuštati prostoriju u kojoj se provodi testiranje bez odobrenja osobe koja provodi testiranje;

- razgovarati s ostalim prisutnim osobama niti na drugi način narušavati koncentraciju.

Ukoliko se prekrše navedena pravila kandidat/kinja će biti udaljen/a s provedbe testiranja, a njegov/njezin rezultat Povjerenstvo neće vrednovati.

Sadržaj i način testiranja, pravni i drugi izvori za pripremanje kandidata za testiranje, objavljeni su na web strani Škole <http://www.os-primorski-dolac.skole.hr/>

U drugu fazu testiranja (razgovor, intervju) upućuju se kandidati koji su ostvarili najbolje rezultate u prvoj fazi testiranja a istom se utvrđuju sposobnosti, vještine, interesi, profesionalni ciljevi i motivacija kandidata za rad u Školi.

Kandidat koji ne zadovolji na provedenom pisanom testiranju, ne može sudjelovati u daljnjem postupku.

Nakon provedenog razgovora (intervjua) Povjerenstvo utvrđuje rang-listu kandidata prema ukupnom broju bodova ostvarenih na testiranju i razgovoru.

Odluku o kandidatu za kojeg se traži prethodna suglasnost školskog odbora donosi ravnatelj Škole na temelju rang - liste kandidata.

Izabrani/izabrana kandidat/kandidatkinja pozvat će se da u primjerenom roku, a prije zaključivanja ugovora o radu, dostavi izvornike dokaza o ispunjavanju formalnih uvjeta iz natječaja. Rezultati natječaja bit će objavljeni na web stranici OŠ Primorski Dolac i poslani poštom na adresu kandidata.

**PRAVNI I DRUGI IZVORI ZA PRIPREMANJE KANDIDATA ZA TESTIRANJE**

**Provjera znanja, sposobnosti i vještina bitnih za obavljanje poslova radnog mjesta domara/ložača/školskog majstora.**

Pitanja kojima se testiraju posebna znanja, sposobnosti i vještine bitne za obavljanje poslova radnog mjesta temelje se na sljedećim izvorima:

**Pravni i drugi izvori za pripremu kandidata za testiranje na natječaju za domara/ložača/školskog majstora:**

1. Zakon o odgoju i obrazovanju u osnovnoj i srednjoj školi (NN, broj 87/08,86/09,92/10,105/10,90/11,16/12,86/12,94/13,152/14,7/17,68/18,98/19,64/20)
2. Pravilnik o djelokrugu rada tajnika te administrativno-tehničkim i pomoćnim poslovima koji se obavljaju u osnovnoj školi (NN br.40/2014)
3. Zakon o zaštiti na radu (NN 71/14,118/14154/14,94/18,96/18)
4. Pravilnik o zaštiti na radu OŠ Primorski Dolac - dostupan na web stranici škole u rubrici Školski dokumenti
5. Zakon o zaštiti od požara (NN br.92/2010,114/2022).

**Povjerenstvo za procjenu i vrednovanje kandidata za zapošljavanje**